मीटर रीडिंग छोड़ी तो कटेगा वेतन
बिजली निगम के बीकानेर जोन के चीफ इंजीनियर प्रेमजीत धोबी ने लाइनमैन मीटर रीडरों से कहा कि वे फील्ड जाकर मीटरों की सही जांच करें। गलत जांच करने अथवा रीडिंग छोड़ने पर यात्रा भत्ता या वेतन में कटौती की जाएगी।
वे शनिवार को चूरू वृत्त के एसई कार्यालय में जिले के लाइनमैनों-मीटर रीडरों की बैठक को संबोधित कर रहे थे। उन्होंने रीडरों से कहा कि कमजोर गरीब तबके से जुड़े मीटर की रीडिंग सही लें, ताकि उन्हें वास्तविक भुगतान करना पड़े। उन्होंने लाइनमैन मीटर रीडर को निगम की महत्वपूर्ण कड़ी बताते हुए कहा कि उनके बिना निगम का काम अधूरा है, लेकिन उनकी गलत रिपोटिंग निगम की छवि को खराब कर सकती है।
बैठक में एसई सुभाष विश्नोई, एक्सईएन केसी विश्नोई, सैयद इमामुदीन, एसएस दहिया, एआर जांगिड़ मुख्य लेखाधिकारी एमएल मांजू सहित जिले के एईएन जेईएन मौजूद थे।
एईएन-जेईएन को ये दिए निर्देश
{सुचारूबिजली सप्लाई देना
{सर्तकता जांच में कोताही नहीं बरतें।
{बकाया राशि वाले उपभोक्ताओं के संबंधियों के कनेक्शन तब तक नहीं जोड़े जब तक पुरानी राशि जमा हो।
{कृषि फीडर के ओवरलोड होने पर उन्हें सुधारें।
{ढीले तार कसें, ट्रांसफार्मर सही रखें। रोड क्रॉस वाले तार अंडरग्राउंड करें।
{उपभोक्ताओं के खराब मीटर प्राथमिकता से बदले।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hne_Deva kas_Deva hin_Deva